CELEX: 32018R0660
Language: bg
Date: 2018-04-26 00:00:00
Title: Регламент за изпълнение (ЕС) 2018/660 на Комисията от 26 април 2018 година за подновяване, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, на одобрението на активното вещество бентазон и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

30.4.2018   
            
            
               BG
            
            
               Официален вестник на Европейския съюз
            
            
               L 110/122
            
         РЕГЛАМЕНТ ЗА ИЗПЪЛНЕНИЕ (ЕС) 2018/660 НА КОМИСИЯТА
   от 26 април 2018 година
   за подновяване, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, на одобрението на активното вещество бентазон и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
   като има предвид, че:
   
               (1)
            
            
               С Директива 2000/68/ЕО на Комисията (2) бентазонът беше включен като активно вещество в приложение I към Директива 91/414/ЕИО на Съвета (3).
            
         
               (2)
            
            
               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са включени в част А от приложението към Регламент за изпълнение (ЕС) № 540/2011 на Комисията (4).
            
         
               (3)
            
            
               Срокът на одобрението на активното вещество бентазон, включено в част А от приложението към Регламент за изпълнение (ЕС) № 540/2011 на Комисията, изтича на 30 юни 2018 г.
            
         
               (4)
            
            
               В съответствие с член 4 от Регламент (ЕС) № 1141/2010 на Комисията (5) в предвидения в същия член срок бе подадено заявление за подновяване на включването на бентазона в приложение I към Директива 91/414/ЕИО на Съвета.
            
         
               (5)
            
            
               Заявителят представи допълнителните досиета, изисквани в съответствие с член 9 от Регламент (ЕС) № 1141/2010. Според държавата членка докладчик заявлението е пълно.
            
         
               (6)
            
            
               Държавата членка докладчик изготви доклад за оценка във връзка с подновяването, като се консултира с държавата членка съдокладчик, и на 8 януари 2014 г. го представи на Европейския орган по безопасност на храните („Органа“) и на Комисията.
            
         
               (7)
            
            
               Органът изпрати доклада за оценка във връзка с подновяването на заявителите и на държавите членки за коментар и препрати на Комисията получените коментари. Освен това Органът публикува допълнителното обобщено досие.
            
         
               (8)
            
            
               На 20 април 2015 г. Органът предаде на Комисията заключението си (6) за това дали може да се очаква бентазонът да отговаря на критериите за одобряване, предвидени в член 4 от Регламент (ЕО) № 1107/2009. На 8 октомври 2015 г. Комисията представи проекта на доклад за преразглеждане относно бентазона на Постоянния комитет по растенията, животните, храните и фуражите.
            
         
               (9)
            
            
               На заявителите бе дадена възможност да представят забележките си по проекта на доклад за преразглеждане.
            
         
               (10)
            
            
               Бе установено, че критериите за одобряване, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ бентазон. Поради това е целесъобразно одобрението на бентазона да бъде подновено.
            
         
               (11)
            
            
               Независимо от това, няколко държави членки са установили бентазон в подземните води в своите национални програми за мониторинг на подземните води и ЕОБХ е посочил, че за някои видове употреба и при уязвимост от гледна точка на почвените условия замърсяването на подземните води не може да бъде изключено.
            
         
               (12)
            
            
               Следователно в светлината на резултатите от националните програми за мониторинг на подземните води и като се има предвид необходимостта да се осигури ниво на безопасност и защита в съответствие със стремежа за постигане на високо ниво на защита в рамките на Съюза, е целесъобразно да се предвиди подновяване на одобрението на бентазона за срок от седем години, което гарантира приоритетна преоценка на бентазона пред други активни вещества, като по този начин се дава възможност да се вземат предвид актуализираните резултати от националните програми за мониторинг на подземните води.
            
         
               (13)
            
            
               Оценката на риска във връзка с подновяването на одобрението на бентазона се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи бентазон. Следователно е целесъобразно ограничението за употреба само като хербицид да се премахне.
            
         
               (14)
            
            
               В съответствие с член 14, параграф 1 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия и ограничения. В конкретния случай е целесъобразно да се изиска допълнителна потвърждаваща информация.
            
         
               (15)
            
            
               Приложението към Регламент за изпълнение (ЕС) № 540/2011 следва да бъде съответно изменено.
            
         
               (16)
            
            
               С Регламент за изпълнение (ЕС) 2017/841 на Комисията (7) срокът на одобрението на бентазона бе удължен до 30 юни 2018 г. с цел да се даде възможност процедурата по подновяване да приключи, преди срокът на одобрението на посоченото вещество да изтече. Като се има предвид обаче, че решението за подновяване на одобрението вече е взето преди посочената дата, настоящият регламент следва да се прилага от 1 юни 2018 г.
            
         
               (17)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активното вещество
   Одобрението на активното вещество бентазон се подновява в съответствие с приложение I.
   Член 2
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 1 юни 2018 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 април 2018 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 309, 24.11.2009 г., стр. 1.
   
      (2)  Директива 2000/68/ЕО на Комисията от 23 октомври 2000 г. относно включването на активно вещество (бентазон) в приложение I към Директива 91/414/ЕИО на Съвета относно пускането на пазара на продукти за растителна защита (ОВ L 276, 28.10.2000 г., стр. 41).
   
      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      (5)  Регламент (ЕС) № 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).
   
      (6)  EFSA Journal (Бюлетин на ЕОБХ) 2015;13(4):4077, 153 стр. doi:10.2903/j.efsa.2015.4077.
   
      (7)  Регламент за изпълнение (ЕС) 2017/841 на Комисията от 17 май 2017 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества алфа-циперметрин, Ampelomyces quisqualis, щам: AQ 10, беналаксил, бентазон, бифеназат, бромоксинил, карфентразон-етил, хлорпрофам, циазофамид, десмедифам, дикват, DPX KE 459 (флупирсулфурон-метил), етоксазол, фамоксадон, фенамидон, флумиоксазин, форамсулфурон, Gliocladium catenulatum, щам: J1446, имазамокс, имазосулфурон, изоксафлутол, ламинарин, металаксил-М, метоксифенозид, милбемектин, оксасулфурон, пендиметалин, фенмедифам, пиметрозин, S-метолахлор и трифлоксистробин (ОВ L 125, 18.5.2017 г., стр. 12).
   
      ПРИЛОЖЕНИЕ I
      
                  Популярно наименование, идентификационни номера
               
               
                  Наименование по IUPAC
               
               
                  Чистота (1)
                  
               
               
                  Дата на одобрението
               
               
                  Изтичане срока на одобрението
               
               
                  Специфични разпоредби
               
            
                  Бентазон
                  CAS № 25057-89-0
                  CIPAC № 366
               
               
                  3-изопропил-1Н-2,1,3-бензотиадиазин-4-(3Н)-он-2,2-диоксид
               
               
                  ≥ 960 g/kg
                  1,2-дихлороетан < 3 mg/kg
               
               
                  1 юни 2018 г.
               
               
                  31 май 2025 г.
               
               
                  За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на бентазона, и по-специално допълнения I и II към него.
                  При извършването на цялостна оценка държавите членки обръщат особено внимание на:
                  
                              —
                           
                           
                              техническата спецификация,
                           
                        
                              —
                           
                           
                              защитата на операторите и работниците,
                           
                        
                              —
                           
                           
                              риска за птиците и бозайниците,
                           
                        
                              —
                           
                           
                              опазването на подземните води, особено, но не само в защитените територии за питейна вода, и разглеждат внимателно графика на прилагане, почвените и/или климатичните условия.
                           
                        Когато е целесъобразно, условията за употреба включват мерки за ограничаване на риска.
                  До 1 февруари 2019 г. заявителят предоставя на Комисията, държавите членки и Органа потвърждаваща информация по отношение на изпитванията от ниво 2/3, понастоящем посочени в концептуалната рамка на ОИСР за изследване на потенциала на бентазона за въздействие върху ендокринната система.
               
            
         (1)  Допълнителни подробности за идентичността и спецификацията на активното вещество са представени в доклада за преразглеждане.
   
   
      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:
      
                  1)
               
               
                  в част А вписване 11 за бентазона се заличава;
               
            
                  2)
               
               
                  в част Б се добавя следното вписване:
                  
                              Номер
                           
                           
                              Популярно наименование, идентификационни номера
                           
                           
                              Наименование по IUPAC
                           
                           
                              Чистота (1)
                              
                           
                           
                              Дата на одобрението
                           
                           
                              Изтичане срока на одобрението
                           
                           
                              Специфични разпоредби
                           
                        
                              „120
                           
                           
                              Бентазон
                              CAS № 25057-89-0
                              CIPAC № 366
                           
                           
                              3-изопропил-1Н-2,1,3-бензотиадиазин-4-(3Н)-он-2,2-диоксид
                           
                           
                              ≥ 960 g/kg
                              1,2-дихлороетан < 3 mg/kg
                           
                           
                              1 юни 2018 г.
                           
                           
                              31 май 2025 г.
                           
                           
                              За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на бентазона, и по-специално допълнения I и II към него.
                              При извършването на цялостна оценка държавите членки обръщат особено внимание на:
                              
                                          —
                                       
                                       
                                          техническата спецификация;
                                       
                                    
                                          —
                                       
                                       
                                          защитата на операторите и работниците;
                                       
                                    
                                          —
                                       
                                       
                                          риска за птиците и бозайниците;
                                       
                                    
                                          —
                                       
                                       
                                          опазването на подземните води, особено, но не само в защитените територии за питейна вода, и разглеждат внимателно графика на прилагане, почвените и/или климатичните условия.
                                       
                                    Когато е целесъобразно, условията за употреба включват мерки за ограничаване на риска.
                              До 1 февруари 2019 г. заявителят предоставя на Комисията, държавите членки и Органа потвърждаваща информация по отношение на изпитванията от ниво 2/3, понастоящем посочени в концептуалната рамка на ОИСР за изследване на потенциала на бентазона за въздействие върху ендокринната система.“
                           
                        
            
         (1)  Допълнителни подробности за идентичността и спецификацията на активното вещество са представени в доклада за преразглеждане.